**Mór Városi Önkormányzat Polgármestere**

**54/2020. (V.22.) határozata**

**rendkívüli szünet megszüntetése tárgyában**

Az óvodák és bölcsődék újranyitásáról, valamint a nyári táborok megszervezéséről szóló 215/2020. (V. 20.) Korm. rendelet 1. § (1) bekezdésében és 6. §-ában foglaltakra tekintettel az alábbi döntést hozom:

Az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (II.) szóló 45/2020. (III. 14.) Korm.rendelet 2. §-ában, majd - annak hatályvesztését követően - az egészség és élet megóvása, valamint a nemzetgazdaság helyreállítása érdekében elrendelt veszélyhelyzettel kapcsolatos rendkívüli intézkedésekről szóló 81/2020. (IV. 1.) Korm. rendelet 6. § (4) bekezdésében kapott felhatalmazás alapján **a Mór város területén működő óvodákban és bölcsődében elrendelt rendkívüli szünetet 2020. május 25-i hatállyal megszüntetem.**

Az óvodák és a bölcsőde 2020. május 25-étől a veszélyhelyzet előtti szokásos rendben működnek.

Határidő: 2020.05.25.

Felelős: intézményvezetők (Humánügyi Iroda)

Fenyves Péter Dr. Kovács Zoltán

polgármester jegyző